EUROPA-PARLAMENTETS BESLUTNING  
af 17. april 2013  
med bemærkningerne, der er en integrerende del af afgørelsen om decharge for gennemførelsen af 
budgettet for fællesforetagendet Clean Sky for regnskabsåret 2011  
EUROPA-PARLAMENTET,  
— der henviser til det endelige årsregnskab for fællesforetagendet Clean Sky for regnskabsåret 2011,  
— der henviser til Revisionsrettens beretning om årsregnskabet for fællesforetagendet »Clean Sky« for 
regnskabsåret 2011 med fællesforetagendets svar (  1 ), 
— der henviser til Rådets henstilling af 12. februar 2013 (05755/2013 — C7-0040/2013),  
— der henviser til artikel 319 i traktaten om Den Europæiske Unions funktionsmåde,  
— der henviser til Rådets forordning (EF, Euratom) nr. 1605/2002 af 25. juni 2002 om finansforordningen 
vedrørende De Europæiske Fællesskabers almindelige budget (  2 ), særlig artikel 185,  
— der henviser til Europa-Parlamentets og Rådets forordning (EU, Euratom) nr. 966/2012 af 25. oktober 
2012 om de finansielle regler vedrørende Unionens almindelige budget og om ophævelse af Rådets 
forordning (EF, Euratom) nr. 1605/2002 (  3 ), særlig artikel 208,  
— der henviser til Rådets forordning (EF) nr. 71/2008 af 20. december 2007 om oprettelse af fællesfore ­
tagendet Clean Sky (  4 ), særlig artikel 11, stk. 4,  
— der henviser til fællesforetagendet Clean Skys finansielle bestemmelser vedtaget ved bestyrelsens beslut ­
ning den 7. november 2008,  
— der henviser til udtalelse nr. 2/2011 om fællesforetagendet Clean Skys finansielle bestemmelser, der blev 
forelagt af Revisionsretten den 8. februar 2011,  
— der henviser til Kommissionens forordning (EF, Euratom) nr. 2343/2002 af 19. november 2002 om 
rammefinansforordning for de organer, der er omhandlet i artikel 185 i Rådets forordning (EF, Euratom) 
nr. 1605/2002 om finansforordningen vedrørende De Europæiske Fællesskabers almindelige budget (  5 ), 
særlig artikel 94,  
— der henviser til forretningsordenens artikel 77 og bilag VI,  
— der henviser til betænkning fra Budgetkontroludvalget (A7-0086/2013),  
A. der henviser til, at fællesforetagendet Clean Sky blev oprettet i december 2007 for en periode på 10 år 
med det formål at fremskynde udvikling, validering og demonstration i Unionen af rene lufttrans ­
portteknologier med henblik på anvendelse snarest muligt,  
B. der henviser til, at fællesforetagendet begyndte at arbejde uafhængigt i november 2009,  
C. der henviser til, at Revisionsretten har fastslået, at den har fået rimelig sikkerhed for, at fællesfore ­
tagendets årsregnskab for regnskabsåret 2011 er rigtigt,  
D. der henviser til, at Revisionsretten har afgivet en erklæring med forbehold om lovligheden og den 
formelle rigtighed af de transaktioner, der ligger til grund fællesforetagendets regnskaber,DA 16.11.2013 Den Europæiske Unions Tidende L 308/341  
( 1 ) EUT C 6 af 10.1.2013, s. 9.  
( 2 ) EFT L 248 af 16.9.2002, s. 1.  
( 3 ) EUT L 298 af 26.10.2012, s. 1.  
( 4 ) EUT L 30 af 4.2.2008, s. 1.  
( 5 ) EFT L 357 af 31.12.2002, s. 72.
E. der henviser til, at Unionens maksimale bidrag for de ti år til fællesforetagendet er 800 000 000 EUR, 
som afholdes af bevillingen til det syvende forskningsrammeprogram,  
Budgetstyring og økonomisk forvaltning  
1. noterer sig, at der på fællesforetagendets endelige ændringsbudget for regnskabsåret 2011 var opført 
175 000 000 EUR i forpligtelsesbevillinger og 159 800 000 EUR i betalingsbevillinger; tager endvidere 
til efterretning, at udnyttelsesgraden for forpligtelses- og betalingsbevillingerne lå på henholdsvis 94 % 
og 64 %; kræver, at der udarbejdes en detaljeret situationsrapport om disse mangler, hvori der frem ­
sættes specifikke forslag til en gradvis forøgelse af udnyttelsesgrader;  
2. udtrykker bekymring over, at den lave sats for betalingsbevillinger afspejler forsinkelser i implemente ­
ringen af fællesforetagendets aktiviteter, indeholder betydelige forsinkelser fra offentliggørelsen af 
indkaldelser af forslag til undertegnelsen af tilskudsaftalerne; opfordrer indtrængende fællesforetagendet 
til at gennemføre de nødvendige foranstaltninger med henblik på at undgå sådanne forsinkelser og 
mindske den tid, der i gennemsnit går fra offentliggørelsen af indkaldelser af forslag til undertegnelsen 
af fællesforetagendets tilskudsaftaler, fra de 291 dage for de første indkaldelser i 2011;  
3. fremhæver betydningen af, at den lave budgetudnyttelse afspejles i likviditetssaldoen, som ved årets 
udgang var på 51 000 000 EUR og udgjorde 32 % af de disponible betalingsbevillinger i 2011;  
4. beklager, at fællesforetagendet i strid med de finansielle bestemmelser fremførte 68 000 000 EUR i 
betalingsbevillinger til 2012, uden at bestyrelsen havde truffet beslutning herom;  
5. erkender de betydelige forsinkelser, der opstod i 2011 i forbindelse med modtagelse af omkostnings ­
anmeldelserne vedrørende de tilskudsaftaler, der var indgået med medlemmerne, og at valideringen af 
en lang række anmeldelser ikke kunne færdiggøres til det endelige regnskab; konstaterer, at de dertil ­
hørende bidrag i naturalier på 52 000 000 EUR ikke kunne godkendes tidsnok af bestyrelsen og derfor 
ikke blev registreret under nettoaktiver, men i stedet opførtes under passiver; noterer sig, at fællesfore ­
tagendet som et resultat af dette bogførte negative nettoaktiver til et beløb på 18 500 000 EUR, idet det 
endelige regnskab afspejler denne overgangssituation, der ikke er et tegn på, at fællesforetagendet står 
over for solvensrisiko;  
6. er bekymret over, at Revisionsretten, hvad angår fællesforetagendets årsregnskab, afgav en erklæring 
med forbehold med hensyn til lovligheden og den formelle rigtighed af de underliggende transaktioner, 
der ligger til grund for regnskabet, som følge af en fejlforekomst, der ifølge de efterfølgende revisioner 
var på 6,16 %; noterer sig, at fællesforetagendet gennemførte efterfølgende revision, der vedrørte 
44 300 000 EUR (18,8 % af alle omkostningsanmeldelser, fællesforetagendet havde modtaget i den 
treårsperiode, der begyndte i 2008); beklager, at der ved disse efterfølgende revisioner blev konstateret 
en fejlforekomst på 6,16 % og 4,09 % i betragtning af de implementerede korrigerende foranstaltninger, 
såsom tilbagebetalingsmekanismen; gentager, at fællesforetagendet omgående bør styrke kvaliteten af 
sine forudgående kontroller vedrørende forvaltning af tilskud; anmoder om, at dechargemyndigheden 
holdes underrettet om resultaterne af følgende efterfølgende revisionsprocesser, der gennemføres af 
fællesforetagendet, og at der udarbejdes en udførlig statusrapport med konkrete forslag til en gradvis 
forbedring af fejlforekomsten;  
Interne kontrolsystemer  
7. bemærker på baggrund af Revisionsrettens bemærkninger, at fællesforetagendet ikke har gennemført 
sine interne kontroller og finansielle informationssystemer fuldt ud i løbet af 2011, herunder det nye 
redskab til at forvalte data vedrørende udgiftsanmeldelser, som medlemmerne og modtagerne indsender, 
og at der er behov for en yderligere indsats med hensyn til de forudgående kontrolprocedurer, der 
anvendes til validering af udgiftsanmeldelser; opfordrer indtrængende fællesforetagendet til at imple ­
mentere de nødvendige foranstaltninger for at færdiggøre sine interne kontroller og finansielle infor ­
mationssystemer og de redskaber, der skønnes nødvendige;DA L 308/342 Den Europæiske Unions Tidende 16.11.2013
8. beklager at erfare, at følgende svagheder blev konstateret i de anvendte forudgående kontrolprocedurer 
vedrørende indgivne udgiftsanmeldelser:  
— de tjeklister, der blev anvendt til den forudgående kontrol af udgiftsanmeldelser, var ikke altid 
fyldestgørende  
— i ét tilfælde indeholdt den revisionsattest, der ledsagede udgiftsanmeldelsen fra et associeret medlem, 
undtagelser, der indvirkede på personaleomkostninger og underleverancer, omkostningsanmeldelsen 
blev imidlertid ikke justeret som følge af disse undtagelser  
— i strid med håndbogen om finansielle procedurer er der intet bevis for, at de operationelle ansatte 
også kontrollerer de finansielle aspekter ved gennemførelsen af kontrakterne  
— i forbindelse med mindst tre transaktioner var lederen af administrationsafdelingen ansvarlig for 
funktionerne som finanskontrollør og anvisningsberettiget, hvilket er i strid med bestemmelserne i 
håndbogen om finansielle procedurer og princippet om adskillelse af funktioner;  
9. erkender, at regnskabsføreren afsluttede godkendelsen af de underliggende forretningsprocesser i marts 
2012 som krævet i fællesforetagendets finansielle bestemmelser; bemærker, at regnskabsføreren frem ­
satte en række anbefalinger i sin godkendelsesrapport, blandt andet at det er nødvendigt at forbedre 
systemet for godkendelse af udgiftsanmeldelser, og at der bør implementeres et redskab, som gør muligt 
at rapportere effektivt til ledelsen om budget- og regnskabsforhold;  
10. bemærker, at Kommissionens interne revisionstjenester i 2011 gennemførte en risikovurdering, og at 
der blev udarbejdet en strategisk revisionsplan for 2012-2014 på grundlag af resultaterne af risikovur ­
deringen, som blev fremlagt for bestyrelsen til vedtagelse; minder om, at fællesforetagendet begyndte at 
arbejde uafhængigt i november 2009;  
11. bemærker, at proceduren for udstedelse af indtægtsordrer vedrørende fællesforetagendets driftsudgifter 
ikke blev anvendt korrekt, idet anmodningerne til medlemmerne om at betale deres bidrag for 2011 
ikke var ledsaget af det overslag over likviditetsbehovet, som kræves i henhold til finansieringsaftalen;  
Andre administrative forhold  
12. noterer sig, at Revisionsretten konstaterede, at fællesforetagendet ved udgangen af 2011 endnu ikke var 
færdig med at udarbejde de interne procedurer for overvågning af anvendelsen af bestemmelserne om 
beskyttelse, anvendelse og formidling af forskningsresultater;  
13. gentager, at Revisionsretten i udtalelse fra 2011 om fællesforetagendets finansielle bestemmelser pegede 
på en række områder, som burde ændres, men proceduren er endnu ikke færdiggjort; glæder sig over, 
at fællesforetagendet vil ændre sine finansielle bestemmelser med den næste opdatering af rammefinans ­
forordningen;  
14. noterer sig, at fællesforetagendet i løbet af 2011 opstillede en kontinuitetsplan (Business Continuity 
Plan) og gjorde fremskridt med hensyn til at formalisere politikken for it-sikkerhed, og at der er blevet 
defineret en række væsentlige elementer, som skal indgå i en katastrofeberedskabsplan, men at arbejdet 
skal afsluttes og godkendes;  
15. glæder sig over, at der i februar 2012 blev indgået en værtslandsaftale mellem fællesforetagendet og de 
belgiske myndigheder vedrørende kontorlokaler, privilegier og immuniteter samt anden støtte;  
Andre spørgsmål  
16. gentager sin opfordring til Revisionsretten om inden for en rimelig frist at sende Parlamentet en 
særberetning om fælles problemstillinger som følge af fællesforetagendernes karakter, og som bør 
håndteres af fællesforetagender sammen med deres partnere for at sikre deres merværdi og effektiv 
gennemførelse af Unionens programmer for forskning, teknologisk udvikling og demonstration; 
bemærker endvidere, at denne beretning bør indeholde en vurdering af effektiviteten af oprettelsen 
af fællesforetagenderne og af deres struktur.DA 16.11.2013 Den Europæiske Unions Tidende L 308/343